SET เช้าร่วง 13 จุด กังวลวิกฤตแบงก์สหรัฐ- น้ำมันดิบทรุดหนัก กดหุ้นพลังงาน
SET ภาคเช้าร่วง 13 จุด กังวลวิกฤตภาคธนาคารสหรัฐ รวมถึงน้ำมันดิบทรุดหนักกว่า 5% กดหุ้นพลังงาน
SET ภาคเช้าร่วง 13 จุด กังวลวิกฤตภาคธนาคารสหรัฐ รวมถึงน้ำมันดิบทรุดหนัก กดหุ้นพลังงาน
3 พ.ค. 2566

ผู้สื่อข่าวรายงานว่า ดัชนีตลาดหุ้นไทย ณ เวลา 10:05 น. อยู่ที่ 1,515.93 จุด ลดลง 12.50 จุด หรือ 0.82% สูงสุดที่ 1,521.94 จุด ต่ำสุดที่ 1,515.90 จุด มูลค่าการซื้อขาย 3,903.07 ล้านบาท
โดย บล.กรุงศรี เปิดเผยว่า SET เช้านี้อ่อนตัวที่ 1,510-1,520 จุด จากแรงกดดันหลายปัจจัย ทั้งความกังวลเศรษฐกิจหดตัวจากการปรับขึ้นอัตราดอกเบี้ยของเฟดคาดขึ้นดอกเบี้ยอีก 0.25% เป็น 5.25% ในการประชุม 3 พ.ค.66 รวมถึงราคาน้ำมันดิบทรุดตัวลงแรงกว่า 5% นับตั้งแต่เดือน ม.ค.66 ที่ผ่านมา ตอบรับความกังวลผิดนัดชำระหนี้พันธบัตรสหรัฐฯ หลังรัฐมนตรีคลังสหรัฐฯ เผยว่ารัฐบาลอาจหมดเงินภายใน 1 เดือน (ถึงเดือน 1 มิ.ย.66) กดดันหุ้นกลุ่มพลังงาน
ด้าน บล.โกลเบล็ก ระบุในบทวิเคราะห์ว่า คาดดัชนีในวันนี้อ่อนตัวลงตามดาวโจนส์ จากความกังวลว่าวิกฤตภาคธนาคารสหรัฐจะลุกลาม อีกทั้งคาดว่าเฟดจะเดินหน้าขึ้นดอกเบี้ยในคืนนี้เป็นปัจจัยกดดัน สอดคล้องกับราคาน้ ามันที่ปรับตัวลง 5% สู่ 72 ดอลลาร์/บาร์เรล เป็นปัจจัยกดดันต่อหุ้นกลุ่มพลังงานเพิ่มเติม มองกรอบดัชนีในวันนี้ที่ 1,520-1,535 จุด